На основу члана 5. Правилника о наградном конкурсу ''Моја идеја за моју Лозницу'' (''Службени лист града Лознице'', број 15/18), Градоначелник града Лознице расписује

**НАГРАДНИ КОНКУРС ''МОЈА ИДЕЈА ЗА МОЈУ ЛОЗНИЦУ''**

**I ПРЕДМЕТ НАГРАДНОГ КОНКУРСА**

 Предмет наградног конкурса су креативене идеје које доприносе подстицају, развоју, унапређењу, заштити, очувању, превенцији, афирмисању, промоцији и сл. у областима:

* привреда и предузетништво,
* пољопривреда,
* урбанизам, просторно планирање и архиктектура,
* заштита животне средине,
* здравства и социјалне заштите,
* васпитно образовног рада,
* уметности, културе и јавног информисања,
* спорта и рекреације,
* омладинског живота и рада,
* науке, иновација и проналазаштва,
* туризма,
* искоришћеност природних ресурса и
* другим областима друштвеног живота и рада.

Предње описано у смислу доприноса:

* подстицају развоја привреде, предузетништва и пољопривреде,
* подстицају руралног развоја у циљу смањења миграције становништва,
* подстицају развоја електронских комуникација и информационог друштва,
* подстицају наталитета,
* унапређењу културе, oбразовања и научно-истраживачког рада,
* превенцији, лечењу и рехабилитацији болести зависности,
* волонтерстском раду,
* очувању културне, историјске и верске традиције,
* промоцији града Лозница,
* развоју и неговању међудржавне сарадње,
* афирмисању демократизације локалне самоуправе,
* заштити и унапређењу људских и мањинских права,
* већој укључености маргинализованих група у локалну заједницу,
* заштити и очувању природне баштине,
* подстицају народног стваралаштва,
* подстицају и промоцији здраве исхране,
* роднoj равноправности и афирмација права жена,
* заштити и помоћи жртвама насиља у породици,
* заштити и помоћи жртвама мобинга,
* превенцији свих облика насиља и дискриминације, као и афирмацији грађанског активизма,
* хуманитарним програмима/пројектима,
* заштити животиња,
* и сл/друго.

**II СВРХА И ЦИЉ НАГРАДНОГ КОНКУРСА**

Сврха и циљ наградног конкурса ''Моја идеја за моју Лозницу'' је да се додатно омогући учешће јавности у раду локалне самоуправе тако што ће подстаћи, мотивисати и створити могућности да се креативне идеје физичких и правних лица развију и релизују уз финансијску подршку буџета града Лознице, а доприносе разноликом и свестраном развоју града Лознице и његовој промоцији.

**III УСЛОВИ И КРИТЕРИЈУМИ ЗА ИЗБОР КОРИСНИКА**

 Право учешћа на Наградном конкурсу имају физичка и правна лица са територије Републике Србије.

Креативна идеја се креира и доставља, уз Пријаву, у писаном облику, аудио-визуелном електронском запису, а у формату:

- идејног решења,

- пројекта, програма,

- ликовног решења и сл. са одговарајућим образложењем и евентуалном пратећом документацијом.

 Пријаву на Наградни конкурс подноси предлагач кративне идеје и иста мора да садржи податке о:

1. називу Пријаве
2. предлагачу креативне идеје,
3. циљевима и очекиваним резултатима реализације креативне,
4. врсти и садржини активности, месту и времену реализације,
5. потребним новчаним средствима за реализацију, са структуром трошкова
6. временском плану ангажовања – повлачењу средстава из предходне тачке (временски период у коме су средства потребна и рокови у којима су потребна)
7. о изашњењу поносиоца да ли му је потребна стручна подршка у развоју креативне идеје.

 Пријава обавезно садржи део за напомену предлагача.

 Учесници јавног позива могу да аплицирају са неограниченим бројем пријава.

Наградни конкурс ће се објавити:

-на сајту града Лознице [www.loznica.rs](http://www.loznica.rs)

-у средствима јавног информисања( локалним медијима)

 - и образац Пријаве може се преузети у Градској управи града Лознице – Одељење за друштвене делатности.

**IV ПОСТУПАК ИЗБОРА И РАНГИРАЊЕ**

 Поступак оцене и избора креативне идеје састоји се од три дела.

 У првом делу поступка, врши се провера формалне исправности поднетих пријава са становишта благовремености и потпуности.

 Неблаговремене и непотпуне пријаве неће бити разматране.

 У другом делу поступка, формално исправне пријаве се разматрају и у случају потребе оставља могућност да се уз стручну помоћ креативна идеја развије и доради.

 У трећем делу поступка, врши се бодовање кретивних идеја у складу са критеријумима и мерилима утврђеним Правилником о наградном конкурсу ''Моја идеја за моју Лозницу''.

 На основу извршеног бодовања Комисија за спровођење наградног конкурса ''Моја идеја за моју Лозницу'' саставља Ранг листу креативних идеја према освојеном броју бодова од највишег до најнижег.

 Сви подносиоци пријаве подношењем пријаве прихватају услове наградног конкурса односно правила прописана Правилником о наградном конкурсу ''Моја идеја за моју Лозницу''.

**V КРИТЕРИЈУМИ И МЕРИЛА ЗА ОЦЕНУ КРЕАТИВНИХ ИДЕЈА**

Комисија врши оцену креативних идеја применом следећих критеријума:

1. **применљивост:** степен изводљивости сагласно позитивним прописима и правилима струке, економска оправданост и одрживост;
2. **друштвени значај:** степен остварења јавног интереса, укупан број корисника лица/привредних субјеката на које утиче предложена креативна идеја;
3. **референтност:** компетентност, степен разрађености, друштвени значај области у којој се реализује, трајање имплементације, трајање ефеката реализације и могућност унапређења;
4. **иновативност:** аутентичност, оригиналност, рационалност, савременост, напредност и сл.;
5. **развојни циљеви:** компатиблилност са стратешким развојним планским документима града, степен унапређења стања у предметној области;
6. **промоција града:** могућност представљања града и допринос његовој препознатљивости;
7. **суфинансирање:** могућност коришћења других извора финансирања у развоју и реализацији креативне идеје.

 **VI** **НАГРАДЕ**

 У поступку спровођења наградног конкурса додељују се три врсте новчаних награда, и то:

* Прва награда у новчаном износу од 300.000,00 динара, за кретивну идеју оцењену од 81 до 100 бодова,
* Друга награда у новчаном износу од 200.000,00 динара, за кретивну идеју оцењену од 61 до 80 бодова,
* Трећа награда у новчаном износу од 100.000,00 динара, за кретивну идеју оцењену од 41-60 бодова.

**VII** **ДОДЕЉИВАЊЕ НАГРАДА**

 У организованом наградом конкурсу може се доделити највише до 10 новчаних награда укупно, од чега једна или више награда по врстама.

 На основу утврђене Ранг листе Комисија предлаже Градском већу града Лознице добитнике и врсту награде.

 Градско веће града Лознице доноси коначну Одлуку о добитницима и врсти награде, а која се доставља добитницима и објављује на званичној интернет страници града Лознице.

Добитницима награде додељене награде уручују се на манифестацији организованој поводом Дана града или другој пригодној манифестацији.

 Заинтересована лица подносе пријаве на наградни конкурс са потребном документацијом Комисији за спровођење наградног конкурса ''Моја идеја за моју Лозницу'' у року од 120 дана, почев од 05.12.2018.године.

 Документација се доставља у писарницу Града или путем поште на адресу: Градска управа града Лознице, Карађорђева 2, са напоменом '' За спровођење наградног конкурса ''Моја идеја за моју Лозницу''.

 **Рок за подношење пријаве са потребним доказима је  *04.04.2019. гподине***

Пријаве ће се разматрати и о њима одлучивати по критеријумима и поступку утврђеном Правилником о наградном конкурсу ''Моја идеја за моју Лозницу'''.

 Документација се не подноси у оргиналу, већ се прилаже фотокопија тражених докумената, с тим што Комисија задржава право да пре потписивања уговора затражи оргинал документације на увид. Комисија не враћа примљену документацију већ се она чува у архиви Градске управе града Лознице. Комисија није у обавези да о току и резултатима јавног позива информише сва лица која су се пријавила, већ ће контактирати само лица која су ушла у ужи избор, односно која су се нашла на предлогу Одлуке о додели новчане награде за кретивну идеју.

Предлог Одлуке о додели награда сачињава се након бодовања према критеријумима из Правилника.

 Одлука о избору најбољих кретивних идеја биће објављена на Огласној табли Градске управе града Лознице и на сајту града.

 За преузимање пријава као и за све даље информације заинтересовани се могу обратити у канцеларију број 18, у Градској управи града Лознице или на телефон 015/879-280.

**Број:06/35/10-2018-II**

**Датум: 04.12.2018.године**

**Л о з н и ц а**

 **ГРАДОНАЧЕЛНИК ПРЕДСЕДНИК** **ГРАДСКОГ ВЕЋА**

 **Видоје Петровић**